Qozog‘iston markaziy saylov komissiyasi parlament quyi palatasiga o‘tkazilgan saylovning dastlabki natijalarini ma’lum qildi. Bu haqda Tengrinews xabar bermoqda. MSK rahbari Kuandik Turgankulovning ma’lum qilishicha, uch partiya: prezident boshchiligidagi “Nur Otan”, Qozog‘iston kommunistik partiyasi va “Ak jol” partiyalari 7 foizdan ko‘p ovoz olgan.“Nur Otan” partiyasi saylovchilarning 82,15 foiz, “Ak jol” Qozog‘iston demokratik partiyasi 7,18 foiz, QKP esa 7,14 foiz ovozini olgan.Qolgan partiyalar esa: “Auil” 2 foiz, Umummillat sotsial-demokratik partiyasi 1,18 foiz, “Birlik” partiyasi esa 0,29 foiz ovoz olgan.